**Σύντομες παρατηρήσεις για τη συγγραφή της πτυχιακής αλλά και της σύνταξης της εργασίας του μαθήματος.**

**Ερώτηση φοιτητή:** τι χρησιμότητα έχει το μάθημα; αφού όλοι ξέρουμε να γράφουμε.

**Απάντηση από συνέντευξη του Χεμινγουέη:** Χρειάστηκε να σκίσω και να γράψω 18 φορές ... ένα διήγημα.

**Ερώτηση φοιτήτριας:** Γιατί να έρχομαι στο μάθημά σας;

**Απάντηση:** Ρωτήστε τον εαυτό σας αν πιστεύετε ότι αρκεί η εγγραφή σας και μετά από τέσσερα χρόνια άλλη μία φυσική σας παρουσία για την ορκωμοσία αναρωτηθείτε τι είδους επιστήμονας είστε.

**Παράθεμα** από το βραβευμένο βιβλίο Pierre Αssouline: Ξενοδοχείο Lutetia εκδόσεις Πόλις 2006.

" Ήταν προφανές ότι ο γιατρός τον είχε ξεπετάξει στα γρήγορα(...) Tότε, αυτός ο άνθρωπος, που επέστρεφε ανέλπιστα στη ζωή (από στρατόπεδο συγκέντρωσης) σηκώθηκε ήρεμα, ακούμπησε τα χέρια στο γραφείο και έσκυψε πάνω από τον καθισμένο γιατρό που σφράγισε με όλο του το σφρίγος διάφορα χαρτιά: "Γιατρέ, αν δεν σας αρέσει η δουλειά σας, να μην την κάνετε. Αν όμως την κάνετε, να την κάνετε καλά. Με ρωτάτε αν αρρώστησα, αλλά δεν ακούτε ούτε βλέπετε τίποτε. Εγώ είμαι από μόνος μου ένας κατάλογος ασθενειών, όπως άλλωστε και όλοι οι σύντροφοί μου. (...) Βλέπετε τα χέρια μου; Λοιπόν με τούτα δω τα χοντρόχερα του τεχνίτη κατασκεύαζα καρέκλες και τραπέζια στο στρατόπεδο, γιατί έτσι με διέταξαν οι ναζί. Και τα έπιπλά μου ήταν άψογα. Όμορφη δουλειά. Γιατί όταν δέχεσαι να κάνεις μια δουλειά, πρέπει να την κάνεις καλά. Εκεί πέρα, όπως κι εδώ".

**Είναι Απαράδεκτο:**

* Να υπάρχουν εργασίες χωρίς εξώφυλλο και τα απαραίτητα στοιχεία.
* Να ξεχνάτε ΑΜ
* Να μην υπάρχουν λέξεις κλειδιά
* Να υπάρχουν περισσότερες από μία εργασίες ακριβώς όμοιες.

🙞🙝

* Έχετε στη διάθεσή σας τετράγλωσσο βιβλίο. (Η Ελλάδα της κρίσης δίνει ακόμη δωρεάν εξαιρετικά βιβλία, ανήκουστο στα Ευρωπαϊκά Πανεπιστήμια).
* eClass
* Και η διδασκαλία στην αίθουσα έχει σκοπό να σας προφυλάξει από αποτυχίες.